கேள்வி: ஈழப்போரில் கிழக்குப் போர்முனை - அம்பாறை-கஞ்சிக்குடியாறு அல்லது கஞ்சிக்குடிச்சாறு சமர் பற்றி தகவல் சொல்.
பதில்: "வெற்றி நிச்சயம் நடவடிக்கை" என பெயரிடப்பட்ட அம்பாறை இராணுவ நடவடிக்கை அம்பாறை மாவட்டத்தில், லாகுகல காடுகளில் நடந்தது. 2007 சனவரி முதல் வாரத்தில் கஞ்சிகுடிச்சாறு உள்ள புலிகளின் இராணுவ வளாகத்தை கைப்பற்றிய நடவடிக்கையில் எஸ்.டி.எப் எனப்படும் விசேட அதிரடிப்படையினர் ஈடுபட்டிருந்தனர்.[http://lrrp.wordpress.com/category/kanjikudichchi-aru-offensive-enters-critical-phase/ World-press report] எஸ்.டி.எப் துருப்புக்கள் ஜனக், ஸ்டான்லி, ஜீவன் தளம் போன்ற புலிகளின் முக்கிய தளங்கள் உட்பட 20 முகாம்களைக் கைப்பற்றின. இந்த வளாகங்கள் இப்பகுதியில் உள்ள விடுதலைப் புலி போராளிகளுக்கின உள்கட்டமைப்பு வசதிகளைக் கொண்டிருந்தன.[http://www.sundaytimes.lk/070121/News/113.html Sunday Times report] விடுதலைப் புலிகளின் பெரிய உள்கட்டமைப்பு வசதிகளைக் கைப்பற்றிய பின்னர், எஸ். டி. எஃப் துருப்புக்கள் வெடிபொருட்கள் நிரம்பிய ஒரு சரக்குந்தையும் ஒரு மோட்டார் சைக்கிளையும் கண்டுபிடித்தனர். இந்த பொருட்கள் கொழும்பில் தற்கொலைப்படை தாக்குதலுக்காக தயாரிக்கப்பட்டதாக இராணுவம் கருதியது. எஸ். டி. எஃப் அதிக அளவு ஆயுதங்கள் மற்றும் வெடிமருந்துகள், சவப்பெட்டிகள், பணியாளர் எதிர்ப்பு கண்ணிவெடிகள், வானொலி ஏற்பிகள், புவியிடங்காட்டி அமைப்புகள், மின்னியற்றிகள், "சேவ் தி சில்ட்ரன்" என்ற அரசு சார்பற்ற அமைப்பு பெயர் மற்றும் சின்னம் கொண்ட படகுகள், "அகதிகளுக்கான ஐக்கிய நாடுகளின் ஆணையம்" சின்னம் கொண்ட கூடாரங்கள் ஆகியவற்றையும் மீட்டது. இதில் ZOA Refugee Care என்ற நெதர்லாந்து அரசு சார்பற்ற தொண்டு நிறுவனத்தால் நன்கொடையாக வழங்கப்பட்ட பொருட்களைக் கொண்டு உருவாக்கப்பட்ட மருத்துவமனை தியாகி திலீபன் மருத்துவ சேவை என்ற பெயரில் புலிகளால் நடத்தப்பட்டுவந்தது.
கேள்வி: ஈழப்போரில் கிழக்குப் போர்முனை - குடும்பிமலை சமர் குறித்து விரிவாக சொல்லுங்கள்.
பதில்: இப்பகுதியில் உள்ள சிகரம் குடும்பிமலை (பிரித்தானியர் இதை ''பரோனின் தொப்பி'', என அழைத்தனர் சிங்களர்கள் இதை ''தொப்பிகலை'' என்று அழைத்தனர்) என்பதாகும். இப்பகுதி மதுரு ஆறு மற்றும் மட்டக்களப்பு–பொலன்னறுவை எல்லை அருகில் அமைந்துள்ள இலங்கை இராணுவத்தின் மிகப்பெரிய காலாட்படை பயிற்சி தளத்துக்கு அருகில் அமைந்துள்ளது. இப்பகுதியானது ~800 சதுர கிலோமீட்டர்கள், பாறை மலைகள் (திம்புலாகல - இலாகுகலை மலைத்தொடர்), அடர்ந்த காடுகள் மற்றும் பழங்கால நீர்ப்பாசனம் ஏரிகளைக் கொண்டுள்ளது. 25, ஏப்ரல், 2007 அன்று புலிகளிடமிருந்து இப்பகுதியைக் கைப்பற்றுவதற்கான தமது இராணுவ நடவடிக்கையை இலங்கை இராணுவம் துவக்கியது. காட்டில் முழு அளவிலான போர் தொடங்கியது, விடுதலைப் புலிகள் கிழக்கு இலங்கையில் தங்கள் கடைசி கோட்டையைப் பாதுகாக்க முயன்றனர். அகழிகள் மற்றும் சுரங்கப்பாதைகளின் வலையமைப்பில் சுமார் 500-700 புலிப் போராளிகள் அந்தப் பகுதியில் சண்டையிட்டுக் கொண்டிருந்ததாக இலங்கை இராணுவம் மதிப்பிட்டுள்ளது.